./data/phi0914/phi0014/phi0914.phi0014.perseus-lat2.xml
Titus Livius (Livy)
cum pauidus ille quid       uellet quaereret, Seruiliusque causam dicendam esse proponeret crimenque a       Minucio delatum ad senatum diluendum,  tunc       Maelius recipere se in cateruam suorum, et primum circumspectans tergiuersari,       postremo cum apparitor iussu magistri equitum duceret, ereptus a circumstantibus       fugiensque fidem plebis Romanae implorare, et opprimi se consensu patrum dicere,            quod plebi benigne fecisset; orare ut opem       sibi ultimo in discrimine ferrent neue ante oculos suos trucidari sinerent             haec eum uociferantem adsecutus AhalaSeruilius obtruncat; respersusque cruore [obtruncati], stipatus caterua       patriciorum iuuenum, dictatori renuntiat uocatum ad eum Maelium, repulso       apparitore concitantem multitudinem, poenam meritam habere   tum dictator 'macte uirtute' inquit, ' C Seruili , esto liberata re publica'